Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: intézmény működésének engedélyezéséről szóló 161/1996. (XI. 7.) Korm. rendelet 15. § (3) bekezdése szerint azonban
Paragraph Index: 1124

intézmény működésének engedélyezéséről szóló 161/1996. (XI. 7.) Korm. rendelet 15. § (3) bekezdése szerint azonban a működést engedélyező szerv a rendelet hatálybalépése előtt kiadott működési engedélyeket — hivatalból — felülvizsgálja (...). Ha a felülvizsgálat szerint a szociális intézmény működése a jogszabályi feltételeknek nem felel meg, a működést engedélyező szerv felszólítja az intézmény fenntartóját, hogy a 3. és 6. §-ban foglalt feltételeknek megfelelő működés feltételeit 1997. december 31-ig teremtse meg. A hivatkozott jogszabályhely (4) bekezdése értelmében, amennyiben a szociális intézmény 1997. december 31-ig a működési engedély kiadásához szükséges feltételeknek nem felel meg, de az intézmény működtetése ellátási érdekből indokolt, a működési engedély ideiglenesen, legfeljebb 1999. december 31-ig hosszabbítható meg. E határidőt követően az ideiglenes működési engedély érvényét veszti. Ezért azt az ajánlást, amely arra irányult, hogy a közigazgatási hivatal vezetője vizsgálja felül és szükség szerint módosítsa a tiszavasvári Kornisné Liptay Elza Szociális és Rehabilitációs Kht. intézetének, valamint a nyíregyházi Szivárvány Idősek Otthonának Etelköz utcai telephelyének határozatlan időre szóló működési engedélyét, az országgyűlési biztos megerősítette és változatlanul fenntartotta. A szociális és családügyi miniszterrel folytatott szakmai párbeszédet követően figyelemmel arra, hogy a közigazgatási hivatalnak tett ajánlás alapjául szolgáló, a személyes gondoskodást nyújtó szociális intézmény működésének

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes